Праўда, ёсць тут адно “але”. Як адзначалася на нядаўняй калегіі Мінкультуры, у 2016 годзе колькасць наведванняў кінасеансаў у дзяржаўнай кінасетцы склала 12,4 мільёна чалавек, што амаль на 750 тысяч чалавек менш, чым у 2015 годзе. Таму, мабыць, асноўнае пытанне для айчынных кінавідэаарганізацый сёння заключаецца ў тым, ці змогуць яны і далей прыцягваць у кіназалы гледачоў, асабліва ў раённых цэнтрах... А ў гэтым пытанні без мадэрнізацыі кінатэатраў і перагляду рэпертуарнай палітыкі проста не абысціся. Прыклад Мінскай вобласці паказвае, што спрацаваць на высокім узроўні з улікам такіх падыходаў сёння цалкам рэальна…